Καρόλ Φρεσέτ

Η Καρόλ Φρεσέτ (γαλλ. Carole Fréchette, γενν. 1949) είναι γαλλόφωνη Καναδή θεατρική συγγραφέας, που κέρδισε το Βραβείο Σιμινοβίτς (το μεγαλύτερο βραβείο θεάτρου του Καναδά)  το 2002. Μέχρι σήμερα έχει γράψει περί τα 14 θεατρικά έργα.

 Βιογραφικά στοιχεία 
Η Φρεσέτ γεννήθηκε στο Μοντρεάλ και σπούδασε αρχικώς ηθοποιία στην Εθνική Σχολή Θεάτρου του Καναδά, από το 1970 έως το 1973. Εντάχθηκε στους κύκλους του πολιτικού και φεμινιστικού θεάτρου, καθώς και στη συλλογική συγγραφή, κάτι που ευδοκιμούσε τότε στο Κεμπέκ. Το 1974 εντάχθηκε στη φεμινιστική θεατρική ομάδα με την ειρωνική ονομασία «Θέατρο της κουζίνας» (Theatre des cuisines) και συμμετείχε σε τρεις παραγωγές της, πραγματοποιώντας σε αυτή τα πρώτα της βήματα στη θεατρική συγγραφή.

Μετά τη διάλυση της ομάδας η Φρεσέτ ξεκίνησε μεταπτυχιακές σπουδές στις Δραματικές τέχνες στο Πανεπιστήμιο του Κεμπέκ στο Μόντρεαλ. Εκεί συνέγραψε το πρώτο εντελώς δικό της θεατρικό έργο, το Baby Blues, που παρουσιάσθηκε στη σκηνή το 1989 στο «Theatre d'Aujourd'hui» (το κύριο θέατρο για τους σύγχρονους θεατρικούς συγγραφείς του Κεμπέκ στο Μόντρεαλ). Από το 1994 έως το 1999 η Φρεσέτ ήταν πρόεδρος του «Centre des auteurs dramatiques» ( = «Κέντρο θεατρικών συγγραφέων»), μιας επαγγελματικής ενώσεως θεατρικών συγγραφέων που έχει σκοπό την προαγωγή των γαλλόφωνων θεατρικών έργων του Κεμπέκ.

 Εκδόσεις θεατρικών έργων 
 Baby Blues, Éditions les Herbes Rouges, Μόντρεαλ 1989
 Les Quatre morts de Marie, Éditions Actes Sud- Papiers, Παρίσι 1998
 La peau d'Élisa, Éditions Leméac/ Actes Sud - Papiers, Μόντρεαλ και Παρίσι 1998
 Les sept jours de Simon Labrosse, Éditions Leméac /Actes-Sud Papiers, Μόντρεαλ και Παρίσι 1999
 Le collier d'Hélène, Éditions Lansman, Carnières 2002
 Ελληνική μετάφραση Μαρίας Ευσταθιάδη: Το κολιέ της Ελένης, 2009
 Violette sur la terre, Éditions Leméac-Actes-Sud Papiers, Μόντρεαλ και Παρίσι 2002
 Ελληνική μετάφραση Δημήτρη Φίλια: 2011
 Jean et Béatrice, Éditions Leméac- Actes-Sud Papiers, Μόντρεαλ και Παρίσι 2002
 Ελληνική μετάφραση Μαγδαλένας Ζήρα: 2011
 Route 1 (pièce courte), στο Fragments d'humanité, Éditions Lansman, Carnières, 2004
 La Pose (pièce courte), στο La Famille, Éditions de L'avant-scène – La Comédie Française, Μόντρεαλ και Παρίσι 2007
 La petite pièce en haut de l'escalier, Éditions Leméac/Actes-Sud Papiers, Μόντρεαλ και Παρίσι 2008
 Ελληνική μετάφραση Νικηφόρου Παπανδρέου: Το κρυφό δωμάτιο, 2010
 Sérial Killer et autres pièces courtes, Éditions Leméac/Actes-Sud Papiers, Μόντρεαλ και Παρίσι 2008
 Entrefilet, Éditions Leméac/Actes-Sud Papiers, Μόντρεαλ και Παρίσι 2012
 Je pense à Yu, Éditions Leméac/Actes-Sud Papiers, Μόντρεαλ και Παρίσι 2012

Η Φρεσέτ έχει συγγράψει επίσης τη νουβέλα Portrait de Doris en jeune fille (1987) και δύο μυθιστορήματα για νέες και νέους.

Παραπομπές

 Εξωτερικοί σύνδεσμοι 
 Επίσημος ιστότοπος
 «Δύο ξένοι στην ίδια χώρα: H Καρόλ Φρεσέτ και ο Ντένις Κέλλυ συναντώνται στην Ελλάδα», Το Βήμα'', 3 Φεβρουαρίου 2011

Κατηγορία:Καναδοί θεατρικοί συγγραφείς
Κατηγορία:Καναδοί φεμινιστές
Κατηγορία:Κεμπεκιώτισσες